UČENIČKI DOM DORA PEJAČEVIĆ

DOMSKI ODBOR

KLASA: 602-03/19-02/63

URBROJ:251-487-01-19-03

Na temelju članka 40. Zakona o ustanovama (NN br. 76/93., 29/97., 47/99. i 35/08), članka 126. i 127. stavka 4. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10.-ispravak, 90/11., 16/12., 86/12., 94/13., 152/14., 7/17. i 68/18.) i članka 24. Statuta Učeničkog doma Dora Pejačević, Domski odbor raspisuje

**NATJEČAJ**

Za imenovanje ravnatelja/ice Učeničkog doma Dora Pejačević

**Opći uvjeti su:**

- završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti: sveučilišni diplomski studij ili integrirani preddiplomski i diplomski sveučilišni studij ili specijalistički diplomski stručni studij, položeni stručni ispit za učitelja, nastavnika ili stručnog suradnika, osim u slučaju iz članka 157. stavka 1. i 2. Zakona,

- da nije pravomoćno osuđena za kazneno djelo ili protiv koje nije pokrenut i ne vodi se kazneni postupak zbog počinjenja kaznenih djela propisane člankom 106. Zakona o odgoju i obrazovanju u osnovnoj i srednjoj školi,

- najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

- Ravnatelj se imenuje na pet godina, a ista osoba može biti ponovno imenovana za ravnatelja.

**Dokumenti se dostavljaju u izvorniku ili ovjerenoj preslici kod javnog bilježnika:**

- prijavu na natječaj, vlastoručno potpisan

- životopis,

- dokaz o stečenoj vrsti i stupnju obrazovanja,

- dokaz o državljanstvu,

- potvrdu ili elektronički zapis o podacima evidentiranim u bazi podataka HZMO-a (potvrda o stažu, ne starija od 30 dana),

- dokaz o položenom stručnom ispitu

- dokaz o stjecanju pedagoško-psihološkim kompetencijama,

- dokaz da ima najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama – potvrda/uvjerenje ustanove/poslodavca o vrsti poslova i trajanju radnog odnosa,

- uvjerenje nadležnog suda da se protiv osobe ne vodi kazneni postupak za neko od kaznenih dijela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana),

**Potrebno dostaviti:**

- program rada za mandatno razdoblje (koje sadrži ciljeve, aktivnosti, budžet, vremenski plan, projekte i ostale elemente koji opisuju što će se i kako provoditi u sljedećem mandatnom razdoblju).

*Posebni uvjeti/dodatne kompetencije su:*

- dokaz o poznavanju stranog jezika (javna isprava, odnosno potvrdom srednjoškolske ili visokoškolske ustanove, potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika),

- dokaz o osnovnim digitalnim vještinama (potvrda, javna isprava srednjoškolske ili visokoškolske ustanove, ili druge isprave ovlaštene fizičke ili pravne osobe o izvršenom testiranju poznavanja digitalnih vještina),

- dokaz o iskustvu rada na projektima (potvrda ili isprava o sudjelovanju u pripremi i provedbi pojedinih projekata, osobnom izjavom kandidata u životopisu).

Na natječaj se pod jednakim uvjetima mogu javiti osobe obaju spolova.

Kandidati koji se pozivaju na prednosti pri zapošljavanju prema posebnom zakonu, dužni su u prijavi na natječaj pozvati se na to pravo i priložiti dokaz koje posebni propisi određuju za ostvarivanje tog prava.

Takvi kandidati ostvaruju prednost prilikom zapošljavanja u odnosu na ostale kandidate, samo pod jednakim uvjetima.

Za kandidate koji se u prijavi na natječaj pozivaju na pravo prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji (NN br. 121/17), popis dokaza za ostvarivanja prava prednosti pri zapošljavanju nalazi se na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražite na sljedećoj poveznici Ministarstva hrvatskih branitelja <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Svi zaprimljeni osobni podaci iz zamolbe kandidata prikupljaju se i obrađuju isključivo u svrhu provedbe natječaja te se potom arhiviraju i neće se više koristiti za drugu svrhu, a kandidati podnošenjem zamolbe pristaju na navedeno, sukladno Uredbi o zaštiti osobnih podataka.

**Rok za podnošenje prijave je 8 dana od dana objave natječaja u Narodnim novinama i web-stranici Ustanove.**

Nepravovremene i nepotpune prijave neće se razmatrati.

Prijave na natječaj s potrebnom dokumentacijom dostavlja se u zatvorenoj omotnici, na adresu: Učenički dom Dora Pejačević, Domski odbor, Trg J. F. Kennedya 3, 10000 Zagreb, s naznakom*:* ***„Natječaj za ravnatelja/ice“ – ne otvaraj.***

O rezultatima izbora kandidati biti će obaviješteni u roku 45 dana od dana isteka roka za podnošenje prijava.

UČENIČKI DOM DORA PEJAČEVIĆ

ZAGREB